Dôvodová správa

A. Všeobecná časť

Akreditačná komisie, je poradný orgán vlády Slovenskej republiky (ďalej len „komisia“) a jej úlohou je sledovať, posudzovať a nezávisle hodnotiť kvalitu vzdelávacej, výskumnej, vývojovej, umeleckej a ďalšej tvorivej činnosti vysokých škôl a napomáhať ju zvyšovať. 
Akreditačná komisia má 21 členov, ktorí môžu pôsobiť ako členovia komisie najviac dve po sebe idúce funkčné obdobie, ktoré sú šesťročné. V súlade s § 102 ods. 1 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) predsedu, podpredsedu a ďalších členov komisie vymenúva a odvoláva na návrh ministra školstva po vyjadrení orgánov reprezentácie vysokých škôl, ktorými sú Rada vysokých škôl,  Študentská rada vysokých škôl, Slovenská rektorská konferencia.
 
            Prvýkrát členov komisie vrátane predsedu, podpredsedu a ďalších členov Akreditačnej komisie vymenovala vláda k 1. septembra 2002 uznesením č. 896 z 21. augusta 2002. Pri prvom vymenovaní v roku 2002 bolo uplatnené určenie dĺžky funkčného obdobia  v súlade s § 81 ods. 5 tak, že tretine členov končilo funkčné obdobie po dvoch rokoch, ďalšej tretine po štyroch rokoch a poslednej tretine po šiestich rokoch. Z uvedeného dôvodu každé dva roky končí funkčné obdobie jednej tretine členov komisie, ktorí sú už v súčasnosti vymenovaní len na 6-ročné funkčné obdobie
            Dňa 31. augusta 2010 končí prvé funkčné obdobie týmto členom komisie: 
prof. Milanovi Čorbovi – predsedovi stálej pracovnej skupiny komisie pre oblasť výskumu 
4 Umenie, 
prof. Ing. Júliusovi Horváthovi, PhD. - odborníkovi zo zahraničia, predsedovi stálej pracovnej skupiny komisie pre oblasť výskumu 6 Spoločenské a behaviorálne vedy, 
prof. JUDr. Petrovi Vojčíkovi, CSc. - predsedovi stálej pracovnej skupiny komisie pre oblasť výskumu 7 Právo a medzinárodné vzťahy,
prof. Ing. Jozefovi Mihokovi, PhD. - predsedovi stálej pracovnej skupiny komisie pre oblasť výskumu 11 Metarulgické a montánne vedy a oblasť výskumu 14 Strojárstvo. Profesor Jozef Mihok pôsobí v komisii len od 1. 9. 2008 a dokončieva funkčné obdobie predchádzajúceho člena komisie prof. Pavla Kukuču, ktorý sa vzdal členstva v máji 2008. 
Dňa 31. augusta 2010 končí druhé funkčné obdobie týmto členom komisie: 
prof. PaedDr. Ľudmile Jančokovej, CSc. - predsedníčke stálej pracovnej skupiny komisie pre oblasť výskumu 1 Pedagogické vedy,
prof. RNDr. Levovi Bukovskému, DrSc. - predsedovi stálej pracovnej skupiny komisie pre oblasť výskumu 24 Matematika a štatistika,
prof. RNDr. Petrovi Mikuleckému, odborníkovi zo zahraničia - predsedovi stálej pracovnej skupiny komisie pre oblasť výskumu 16 Informatické vedy, automatizácia a telekomunikácie. 
 
Z vyššie uvedených dôvodov je potrebné vymenovať na uvoľnené miesta nových členov Akreditačnej komisie. Podľa zákona o vysokých školách majú byť členovia tejto komisie navrhnutí z významných osobností z vysokých škôl, odborných a vedeckých ustanovizní. Členmi komisie majú byť aj zahraniční odborníci a najviac jedna tretina je z nevysokoškolských ustanovizní. 
 
Na vypracovanie návrhu na vymenovanie členov Akreditačnej komisie školstva v súlade s § 1 nariadenia vlády Slovenskej republiky č. 104/2003 Z. z. o Akreditačnej komisii v znení neskorších zmien a doplnení návrhy kandidátov z vysokých škôl, ústredných orgánov štátnej správy, Slovenskej akadémie vied. Zaslané návrhy v počte 70 z uvedených ustanovizní sú spracované podľa odporúčanej osnovy. Predkladaný návrh je zostavený na základe predložených návrhov a rešpektuje podmienky na zloženie tejto komisie tak, ako to ukladá zákon o vysokých školách.  
 
Pri vypracovaní návrhu na vymenovanie niektorých ďalších členov Akreditačnej komisie využil minister školstva možnosť opätovne navrhnúť za kandidátov na členov aj tých istých členov, ktorým členstvo zaniká po prvom funkčnom období a to prof. Jozefa Mihoka a prof. Júliusa Horvátha. Dôvodom je doterajšie preukázanie vysokej odbornosti a kvality práce a možnosť vymenovať členov tejto komisie na druhé, po sebe nasledujúce, funkčné obdobie. 
Namiesto 
prof. JUDr. Petra Vojčíka, CSc. navrhuje prof. JUDr. Roberta Schronka, CSc.,
prof. PaedDr. Ľudmily Jančokovej, CSc. navrhuje prof. PhDr. Gabrielu Porubskú, CSc.,
prof. RNDr. Petra Mikuleckého, CSc. odborníka zo zahraničia navrhuje prof. PhDr. Milana Pola, CSc. odborníka z Českej republiky,
prof. RNDr. Leva Bukovského, DrSc. navrhuje prof. PhDr. Marcelu Gbúrovú, CSc. 
 
Minister v súlade so zákonom o vysokých školách pred predložením vláde SR návrh na vymenovanie členov Akreditačnej komisie predložil na vyjadrenie orgánom reprezentácie vysokých škôl (Rade vysokých škôl, Študentskej rade vysokých škôl, Slovenskej rektorskej konferencii) listom z 10. mája 2010. Uvedené orgány sa vyjadrili takto:
 
Slovenská rektorská konferencia (SRK) listom ministrovi školstva z 18 mája 2010 oznámila, že súhlasí s predloženým návrhom. 
Rada vysokých škôl SR v uznesení zo dňa 24. mája 2010 vyjadrila nesúhlas s predloženým návrhom na vymenovanie ďalších členov komisie s odôvodnením, že absentujú odborníci z prírodných a technický vied vrátane informatiky. 
Toto tvrdenie nezodpovedá skutočnosti. Aj po vymenovaní navrhovaných členov komisie, bude spĺňať svoju funkciu vo všetkých 24 oblastiach výskumu a jej zloženie bude zodpovedať ustanoveniu § 81 os. 2 až 4 zákona o vysokých školách.  
Študentská rada vysokých škôl listom zo dňa 22. mája 2010 nezaslala žiadne výhrady k vymenovaniu nových členov tak ako bolo navrhnuté.